Første plakat til ‘Joker: Folie à Deux’

Instruktør Todd Phillips har på sin egen Instagram-konto offentliggjort den første plakat til efterfølgeren af den Oscarvindende film ‘Joker’ fra 2019, nemlig ‘Joker: Folie à Deux’.

Samtidig fortæller han, at der kommer en trailer den 9. april.

Der vides endnu ikke meget om plottet til filmen, men det er blevet fortalt, at der vil være sange ala ‘La La Land’, og man vil følge Jokerens tid på Arkham, hvor han manipulerer sin psykolog, Harleen Quinzel, spillet af Lady Gaga.

‘Joker: Folie à Deux’ har premiere d. 2 oktober 2024.