‘Joker: Folie à Deux’ flopper i biograferne

Todd Phillips’ efterfølger til kæmpesuccesen ‘Joker’ fra 2019 har været i biografen i lidt over en uge, og modtagelsen har ikke været god.

Tilbagemeldingerne har givet hård kritik af, at den bla. er langsom, slutningen er dårlig og at musical-delen ikke passer ind i filmen. Også på billetsalget kan man se, at modtagelsen er dårlig.

Worldwide har ‘Joker: Folie à Deux’ nemlig kun indtjent 114,8 millioner dollars i modsætning til den første film, som i 2019 indtjente 247 millioner dollars og endte med at blive den første R-ratede film til at indtjene over 1 milliard dollars i dens biograftid.

Studiet gav instruktøren Todd Phillips mulighed for at lave den efterfølger, han ønskede, men til en langt højere pris end den første film, på over $190M, hvilket er 171% over den oprindelige films budget på $70M fra 2019.

Over hele weekenden indtjente ‘Joker: Folie à Deux’ 37,8 millioner dollars i USA. Den første film indtjente 39 millioner dollars på premieredagen i 2019.

‘Joker: Folie à Deux’ har haft en dårligere åbningsweekend end ‘Morbius’ (39 millioner dollars), ‘The Marvels’ (46 millioner dollars) og ‘The Flash’ (55,1 millioner dollars).

Læs også Filmz anmeldelse af filmen her.